text: টাঙ্গাইলে বর্ণাঢ্য আয়োজনে বিজয় দিবস উদযাপিত - বিন্দুবাংলা টিভি
  ১৬ ডিসেম্বর ২০২০, বিন্দুবাংলা টিভি. কম, শেখ মাজহারুল ইসলাম সোহান, টাঙ্গাইলঃ
  মহান বিজয় দিবস (১৬ ডিসেম্বর)বাঙালি জাতির জন্য গৌরব উজ্জ্বল অর্জণ।আর এ গৌরব উজ্জ্বল অর্জণ বিশ্ব দরবারে পরিচয় প্রদানের দেশ ও জাতির জন্য অনন্য সহায়ক।প্রত্যেকটা অর্জণের পিছনেই মূল্য অনিবার্য। আর এ স্বাধীনতা নামক অনুভূতি কষ্টার্জিত ধন রক্তক্ষয়ী যুদ্ধের মাধ্যমে অর্জিত হয়েছে।যার মূল্য হিসেবে বাঙালি জাতিকে দিতে হয়েছে ৩০ লক্ষ জীবন ও দুই লক্ষ মা বোনের ইজ্জত।আর এভাবেই বীর বাঙালি পেয়েছে বিজয়। তাইতো ১৬ ডিসেম্বর মহান বিজয় সারাদেশে উদযাপন করা হয় বর্ণাঢ্য আয়োজনের মাধ্যমে। তারই ধারাবাহিকতায় সারা দেশের ন্যায় টাঙ্গাইলেও উদযাপন করা হয়েছে মহান বিজয় দিবস।
  এ উপলক্ষে নানা কর্মসূচির মধ্যে দিয়ে যথাযোগ্য মর্যাদায় উদযাপিত হয়েছে মহান বিজয় দিবস। বুধবার (১৬ ডিসেম্বর)জেলা প্রশাসনের আয়োজনে শহীদ স্মৃতি পৌর উদ্যানে স্তম্ভে পুষ্পস্তবক অর্পণ ও শহীদদের আত্মার মাগফেরাত কামনা করে মোনাজাত করা হয়। এর পর পর্যায় ক্রমে দেশের সকল রাজনৈতিক,সেচ্ছাসেবী,বেসরকারি সংগঠন এবং তাদের সহযোগী অঙ্গ সংগঠন পুষ্পস্তবক অর্পণ করে। এর পর সকাল ১১ টায় জেলা প্রশাসক এর সম্মেলন কক্ষে বিজয় দিবস উপলক্ষে আলোচনা সভা অনুষ্ঠিত হয়েছে। এ ছাড়া বাদ জোহর শহরের সকল মসজিদে সকল শহীদদের বিদেহী আত্মার শান্তি কামনায় বিশেষ প্রার্থনা করা হয়েছে।অপর দিকে জেলার সকল প্রতিষ্ঠানে পতাকা উত্তোলন ও মুক্তিযুদ্ধ বিষয়ক প্রামাণ্য চলচ্চিত্র প্রদর্শনীর আয়োজন করা হয়েছে।